לאחר שחרורו מגל"צ הצטרף לכאן תאגיד השידור הישראלי ככתב פוליטי. בין כתבותיו הבולטות היו חשיפת הקלטות יולי אדלשטיין נגד בנימין נתניהו, ותחקיר על עסקת נדל"ן בעייתית לכאורה בקריית יערים.
ביולי 2020 בעיצומה של המחאה נגד בנימין נתניהו חשף את הקלטות השר לביטחון הפנים אמיר אוחנה ומפקד מחוז ירושלים ניצב דורון ידיד. בהקלטות נשמע אוחנה כשהוא מפעיל לחצים על הממ״ז לשים סוף למחאה נגד ראש הממשלה נתניהו. בנוסף נשמע מפקד המחוז כשהוא מודה בכך שהוטלו קנסות חריגים נגד המפגינים בגין אי עטיית מסיכה במרחב הציבורי.
זכה בפרס הצטיינות עיתונאית ע"ש אילן רועה לשנת 2020.
במרץ 2021 נכנס לרשימת 30 הצעירים המשפיעים של 'פורבס ישראל'
חיים אישיים.
שמש נשוי לאבישג ואב לבן. בוגר תואר ראשון במשפטים ב.
יחסי ליכטנשטיין–ספרד
יחסי ליכטנשטיין–ספרד הם היחסים בין נסיכות ליכטנשטיין לבין ממלכת ספרד.
יחסים דיפלומטיים.
לליכטנשטיין יש שגרירים רק באוסטריה, בבלגיה, בגרמניה, בוותיקן, בשווייץ ובארצות הברית, יחד עם מספר שליחים לארגונים בינלאומיים. על פי הסכם משנת 1919 בין ליכטנשטיין ושווייץ, שגרירי שווייץ מוסמכים לייצג את ליכטנשטיין במדינות ובמצבים דיפלומטיים, אלא אם כן ליכטנשטיין תבחר לשלוח שגריר משלה. בהתאם לכך שגרירות שווייץ בספרד מייצגת גם את ליכטנשטיין, ואילו שגרירות ספרד בשווייץ מטפלת גם ביחסים הדיפלומטיים עם ליכטנשטיין.
על פי נתונים מקומיים, נכון ל-31 בדצמבר 2014 התגוררו בתחומי הנסיכות אוכלוסייה של 366 ספרדים, ואילו 34 תושבי ליכטנשטיין התגוררו בספרד. הגירה ספרדית לליכטנשטיין היא חדשה יחסית, ורוב המהגרים היגרו בין השנים 1990–2000. רובם הגיעו מאזור קנטבריה, ובמיוחד מאסטוריאס וגליסיה, והם עוסקים בעיבוד תעשיות מוצרים, בנייה תעשייתית וחקלאות.
יחסים כלכליים.
היחסים המסחריים בין המדינות כלולים ביחסים המיוחדים של האיחוד האירופי עם מדינות ה-EFTA. בנוסף, ליכטנשטיין חברה באזור הכלכלי האירופי מאז 1995 (ומאז אותה שנה, חברה בארגון הסחר העולמי), כך שהאינטגרציה הכלכלית עם האיחוד האירופי מאוד גבוהה.
מר ראש תפו&quot;ד
יחסי דנמרק–יפן
בין ממלכת דנמרק לבין יפן מתקיימים יחסים דיפלומטיים מלאים, ואף שיתוף פעולה בנושאים שונים. היחסים בין המדינות כוננו בשנת 1867, נותקו במהלך מלחמת העולם השנייה, וכוננו בשנית בשנת 1952.
יחסים כלכליים.
בשנת 1988 הגיע הסחר בין דנמרק ליפן ל-2 מיליארד דולר. היצוא העיקרי מיפן הם מכוניות, אופנועים ומחשבים. מאידך יפן מייבאת מדנמרק חזירים, תרופות, חסילונים וגבינה. קיימות השקעות דניות ביפן של החברות לגו ונובו נורדיסק.
ביקורים רשמיים.
ראש ממשלת יפן ג'וניצ'ירו קואיזומי ביקר בדנמרק בשנת 2002, וראש ממשלת דנמרק אנדרס פוג ראסמוסן ביקר ביפן ב-2002 וב-2006. ראש ממשלת יפן יוקיו הטויאמה, ערך שלושה ביקורים לא רשמיים בדנמרק בשנת 2009, פעם אחת בדיון על ההצעה לאירוח האולימפי בטוקיו, שהוחלטה בקופנהגן באותה שנה, ופעמיים בועידת האו"ם לשינוי האקלים (2009). ראש ממשלת דנמרק לארס לקה ראסמוסן ערך ביקור לא רשמי ביפן באביב 2009.
יחסים דיפלומטיים.
יפן מחזיקה בדנמרק שגרירות בקופנהגן, וקונסוליה כללית באורהוס. מאידך, דנמרק מחזיקה ביפן שגרירות בטוקיו, ו-5 קונסוליות כבוד בפוקואוקה, הירושימה, נאגויה, אוסקה וסאפורו
אלכסיי וורוביוב
אלכסיי וורוביוב ׁ(ברוסית: Алексей Владимирович Воробьёв; נולד ב-19 בינואר 1988) הוא זמר ושחקן רוסי. מוכר יותר בשם הבמה שלו אלכס ספארו. ב-2005 התחרה בגרסה הרוסית של התוכנית "אקס פקטור" והגיע למקום השלישי. ייצג את רוסיה באירוויזיון 2011.
קריירה.
וורוביוב נולד בעיר טולה שברוסיה, בגיל צעיר החל ללמוד מוזיקה ולנגן באקורדיון.
ב-2005 התחרה בגרסה הרוסית של התוכנית "אקס פקטור" והגיע למקום השלישי. ב-2006 חתם על חוזה הקלטות עם חברת יוניברסל מיוזיק גרופ ובאותה שנה הוציא את אלבומו הראשון, ב-2007 זכה בפרס בטקס פרסי "MTV רוסיה" בקטגוריה של אמן עולה. בשנים 2008 ו-2008 השתתף התחרות לבחירות נציג רוסיה לאירוויזיון, ב-2011 נבחר על די ועדה פנימית לייצג את רוסיה באירוויזיון עם השיר "Get You", הוא עלה לגמר התחרות והגיעה למקום ה-16.
למד בבית הספר לתיאטרון במוסקבה וב-2010 שיחק בסרט האימה "מועדון הפחד" שהופק על ידי פיודור בונדרצ'וק, ובשנת 2015 השתתף בתפקיד קטן בסרט האימה האמריקאי "סודות הוותיקן" לצד דג'ימון הונסו. משנת 2008 הוא משמש כשגריר של רצון טוב עבור "Y-PEER", ארגון נוער של האומות המאוחדות. בשנת 2018 כיכב בסדרת הטלוויזיה מבית NTV, "שוברט" ובשנת 2020 שיחק לצד סטיב קארל בסדרת הטלוויזיה האמריקאית "כוח החלל" בנטפליקס, בתור יורי "בובי" טלאטוביץ'.
פוסומים זנבות-טבעת
פוסומים זנבות-טבעת (שם מדעי: Pseudocheiridae) היא משפחה של יונקי כיס מסדרת הקנגוראים החיים באוסטרליה ובגינאה החדשה.
הפוסומים מגיעים לאורך 20–48 סנטימטרים ולמשקל 200 גרם עד 2 קילוגרם. יש להם פרווה עבה בצבע אפור עד חום ושחור והם בעלי עיניים גדולות ואוזניים קטנות למעט אצל כמה מינים יוצאי דופן. הם בעלי זנב ארוך ומתפתל.
הפוסומים הם יצורים ליליים שוכני עצים החיים באוסטרליה ובגינאה החדשה ביערות גשם. הם ניזונים מפרחים, פירות ועלים של צמחים שונים אך מגוונים בטרמיטים.
פוסומים מנוצי-זנב
פוסומים מנוצי-זנב (שם מדעי: "Acrobatidae") היא משפחה של יונקי כיס מסדרת הקנגוראים בתוכה 2 מינים.
אורכם של יצורים קטנים אלה 6–12 ס"מ ומשקלם 5–50 גרם בממוצע. הם בעלי פרווה אפורה עד חומה ואוזניים וכפות ידיים ורדרדות. זנבם הארוך בעל תבנית בהירה עליה ומזכירה מראה של נוצה, מה שנתן להם את שמם.
הפוסומים הם יצורים ליליים שוכני עצים החיים באוסטרליה ובגינאה החדשה ביערות לחים. הם רגישים למזג אוויר חם ולעיתים יירדמו (אך לא ייכנסו לתרדמת קיץ) למשך של עד כשבועיים.
הם אוכלי כל הניזונים מצוף פרחים, פירות ומחרקים כמו עשים וטרמיטים.
כיסנאיים
כיסנאיים (שם מדעי: Petauridae) היא משפחה של יונקי כיס קטנים מסדרת הקנגוראים.
מאפיינים.
אלו יצורים קטנים באורך 12–32 ס"מ ומשקל מרבי של 0.7 ק"ג. הם בעלי פרווה שחורה או אפורה, פנים מפוספסות עם אוזניים גדולות ורודות ועיניים גדולות והם בעלי זנב מתפתל כהה. חלק מבני המשפחה בעלי יכולת לדאות למרחקים קצרים והם בעלי קפלים בפרוותם, איתם הם דואים בשימוש בזנבם כהגה.
הכיסנאיים חיים באוסטרליה ובגינאה החדשה ביערות גשם ועד לערבות עצי אקליפטוס של החורש האוסטרלי. הם ניזונים מחרקים ועוד חסרי חוליות וכן מחולייתנים קטנים וניזונים גם מצוף וממוהל של כמה עצים.
צופון
צופון או פוסום דבש (שם מדעי: "Tarsipes rostratus") הוא מין של יונק כיס מסדרת הקנגוראים והוא המין היחיד של המשפחה צופוניים (Tarsipedidae). הוא חי ביערות של הקצה הדרומי-מערבי של אוסטרליה.
מאפיינים.
פוסום קטן זה מגיע לאורך 6.5-9 ס"מ ומשקלו נע בין 7 ל–11 גרם בזכרים ובין 8 ל–16 גרם בנקבות. צבע פרוותו אפור עם פסים אופקיים שחורים לאורך פרוותו. הוא בעל לשון ארוכה ובעלת קצה דמוי-מברשת העוזר לאיסוף צוף פרחים. הוא יכול לחיות בן שנה לשנתיים.
יונק זה חי בדומה לצופיות ולקוליבריים כשותה צוף מתמחה, התנהגות ייחודית ונדירה בקרב היונקים. בניגוד לצופיות הפוסום איננו יכול לבקר פרחים רבים ביום ואולם הפוסום מהיר מאוד ויכול להתקדם בין הענפים 0.5 ק"מ בלילה. הוא משתמש בזרועותיו הארוכות כדי להיאחז בצמחים ולעבור במהירות והוא יכול להשתמש לאחיזה גם בזנבו הארוך.
הפוסום חי ביערות הגשם של דרום-מערב אוסטרליה בתחום מחיה קטן יחסית, אך אינו מוגדר כנתון בסכנה כלשהי.
פוסומי דבש
רנאטו, נסיך בורבון-פארמה
רנאטו, נסיך בורבון-פארמה (באיטלקית: Renato di Borbone-Parma; 17 באוקטובר 1894 - 30 ביולי 1962), היה אביה של אנה, מלכת רומניה.
ביוגרפיה.
רנאטו נולד ב-17 באוקטובר 1894 בשוורצאו אם שטייפלד, לרוברטו הראשון, דוכס פארמה ולמריה אנטוניה, נסיכת פורטוגל, בתו של מיגל הראשון, מלך פורטוגל. אביו רוברטו, איבד את כיתרו כדוכס פארמה בשנת 1860 כאשר הדוכסות שלו נכבשה על ידי כוחות סרדינים ושטחה סופח לממלכת איטליה. לרוברטו היו 12 ילדים מנישואיו הראשונים למריה פיה, נסיכת בורבון-שתי הסיציליות ו-12 ילדים מאשתו השנייה מריה אנטוניה, נסיכת פורטוגל, ורנאטו היה בנה השביעי של מריה אנטוניה. אחותו הבכורה זיטה, נסיכת בורבון-פארמה הייתה אשתו של קרל הראשון, קיסר אוסטריה, ואילו אחיו פליצ'ה, נסיך בורבון-פארמה היה בעלה של שארלוט, הדוכסית הגדולה של לוקסמבורג.
במהלך מלחמת העולם הראשונה הוא שירת כקצין בצבא האוסטרו-הונגרי, בניגוד לאחיו ששירתו בצבא הבלגי. לאחר פירוק האימפריה האוסטרו-הונגרית בשנת 1918, עבר רנאטו להתגורר בצרפת. ב-9 ביוני 1921 התחתן רנאטו עם מרגרט, נסיכת דנמרק, בתם של ולדמר, נסיך דנמרק ומארי, נסיכת אורליאן, ממנה נולדו לו 4 ילדים. על אף שאביו היה עשיר גדול, רנאטו לא היה עשיר כמוהו, אולם חי עם משפחתו ברווחה.
עם פרוץ מלחמת העולם השנייה, ניסה רנאטו להצטרף לצבא הצרפתי, אך לא התקבל לשירות, ובעקבות כך הוא נסע לפינלנד, שם התנדב לשירות בצבא הפיני. הוא קיבל משימה מן המרשל הפיני, הברון מנרהיים, לרכוש תמיכה בפינלנד מצרפת ואיטליה, משימה שהתאימה לו יותר מאשר להילחם.